Vanlige tabeller indekseres med ett enkelt heltall og kalles derfor én-dimensjonale. I noen sammenhenger kan det være nyttig med tabeller med flere dimensjoner, for eksempel i numeriske applikasjoner og innen bildebehandling. I disse tilfellene vil det være nødvendig med flere indekser for å indeksere et element, slik som [3,1,5]. Antallet indekser vil være det samme som antall dimensjoner. To-dimensjonale tabeller er egnet til å representere matriser og bilder. Tabeller med flere dimensjoner er sjeldnere.